Joseph Kill

Den Henri Joseph Kill, gebuer de 25. Januar 1879 zu Miesdref bei Miersch, a gestuerwen den 22. Dezember 1963 zu Iechternach, war en Iechternacher Gemengepolitiker.Liste des maires respectivement bourgmestres de la ville d'Echternach. Archiv vun der Stad Iechternach.

Bei de Gemengerotswale vum 12. Oktober 1924 ass de Jos Kill, deen op der Lëscht vun der "Ordnungspartei" kandidéiert huet, als fënnefte gewielt ginn. Éischt Gewielte war de Mathias Schaffner; no deem koum de Gust. Gretsch, allebéid och "Ordnungspartei".Luxemburger Tageblatt 1924, Nr. 240 (14. Oktober), S. 3 (Gemeinderatswahlen vom 12. Oktober 1924).  Am Mäerz 1935 gouf de Jos Kill éischte Schäffe vun der Stad Iechternach ënner dem Buergermeeschter Mathias Schaffner. Zweete Schäffe war de Geschäftsmann Jos. Speck.Escher Tageblatt 1935, Nr. 53 (4. März), S. 3 (Echternach, 4. März. Schöffenrat).  Nom Doud vum Mathias Schaffner war de Jos Kill Buergermeeschter ff., bis en am August 1941 duerch de Christian Stock ersat gouf.

No der Liberatioun vu Lëtzebuerg am September 1944 ass de Jos Kill nees Buergermeeschter ff. ginn;Kauthen, P., 1995. Das Leben der Echternacher Bevölkerung in der Evakuation (1944-45). In: Annuaire de la Ville d'Echternach 1994, S. 82. "richtege" Buergermeeschter gouf hien den 13. Juni 1945.Datum vun der Nominatioun laut der Liste des maires respectivement bourgmestres de la ville d'Echternach. Archives de la Ville d'Echternach. Bei de Gemengewale vum Oktober 1945 gouf hien net méi an de Conseil gewielt.Obermosel-Zeitung 1945-10-15, S. 1 (Gemeinde Echternach). Hie blouf awer bis den 30. Dezember 1945 als Buergermeeschter am Amt. Säin Nofollger war de Robert Schaffner, deen den 31. Dezember 1945 seng Nominatioun als Buergermeeschter vun Iechternach krut.

Vu Beruff war de Jos Kill Eisebunnsbeamten.A senger Nominatioun als Buergermeeschter vum 13. Juni 1945 gëtt hien als chef de district hon. des chemins de fer Prince-Henri bezeechent (Archiv vun der Stad Iechternach). Seng Eltere waren den Théodore Kill an d'Catherine Wagener. De 26. Oktober 1904 hat hie sech mat dem Angèle Weis bestuet.

Kategorie:Gebuer 1879
Kategorie:Gestuerwen 1963
Kategorie:Lëtzebuergesch Buergermeeschteren
Kategorie:Buergermeeschtere vun Iechternach